TOIMINTASUUNNITELMA VUODELLE 2017

KNV:n Uskollisuuden Killan tavoitteena on ylläpitää voimistelun parissa syntynyttä ystävyyttä. Toiminnan periaatteena on yhteenkuuluvuus, ystävyys ja toisista huolehtiminen.

U-Kilta kokoontuu kerran kuussa tiistaisin Hyvinvointikeskuksessa, syksyisin ja keväisin järjestetään iltatilaisuudet kynttiläseremonioin. Syksyn iltakiltaa vietetään myös vuoden aikana pyöreitä vuosia täyttäneitä juhlien. Kiltalaiset osallistuvat pääseuran järjestämiin jumppiin kuntonsa mukaan. Ikiliike-tunnit tarjoavat edelleen mahdollisuuden monipuoliseen voimisteluun ikääntymisen tuomista rajoitteista huolimatta. Kiltalaiset käyvät tervehtimässä aika ajoin palvelutaloissa asuvia kiltasisaria. Tehdään retkiä ja ulkoillaan Keravan ympäristössä, käydään teatterissa tai konsertissa sekä kevät että syyskaudella. Pyritään saamaan kokouksiin luennoitsijoita, tuote- tai palvelu-esittelijöitä ja muita esiintyjiä.

Osallistutaan pääseuran 80 -juhlavuoden tapahtumiin ja Keravan kaupungin senioreille kohdistamiin tapahtumiin. Mahdollisuuksien mukaan kiltalaiset osallistuvat Voimisteluliiton kiltalaisille suunnattuihin tapahtumiin mm. vuosittaiseen valtakunnalliseen Kiltapäivään Helsingissä. Pidetään edelleen yhteyttä Uudenmaan sisarkiltoihin ja osallistutaan vuoden 2017 kiltaparlamenttiin Hyvinkäällä. Kiltaparlamentin piiriin kuuluu kuusi Uudenmaan Uskollisuuden Kiltaa, Hyvinkää, Järvenpää, Kerava, Mäntsälä, Riihimäki ja Tuusula. Nurmijärven U-Killan perustaminen toteutuessaan nostaisi lukumäärän jo seitsemään.

Vapaaehtoistoimintaa Hopeahovin virkistystoiminnassa pyritään uudistamaan ja jatketaan emännöintiä Hyvinvointikeskuksen kahviossa sekä hoivaosasto Helmiinan asukkaiden ulkoiluttamista säiden salliessa ja henkilökunnan toiveet huomioiden. U-Kilta on edelleen mukana kaupungin vanhustyön vapaaehtoisten verkostotoimijoissa.

U-Killan emännistö (johtokunta)

- kiltamuori Raina Lempinen elinikäinen

- puheenjohtaja, kiltaäiti Lea Särkivuori 2016-2018

- varapuh. kiltaemäntä ja jäsenkirjuri Marja-Liisa Marviala 2016-2018

- siht. muistiinmerkitsijä Riitta Passi 2017-2019

- rahastonh. raha-arkunvartija Riitta Adler 2015-2017

U-Killan kunniakiltamuori on Edith Sanmark.

Pääseuran ja U-Killlan yhteyshenkilönä, kiltavastaavana, toimii edelleen seuran hallituksen jäsen Marja-Liisa Marviala.

Uskollisuuden Killan kokouksissa pidetään arpajaisia toiminnan tukemiseksi.

Kiltamaksu vuodelle 2017 on 5 €, joka maksetaan seuran jäsenmaksun yhteydessä. Seuran jäsenmaksu kiltalaisille perustuu seuran syyskokouksen päätökseen.

*Hyväksytty Uskollisuuden Killan kokouksessa* 11.10.2016